Ανδρέας Λαμπρής

Ο Ανδρέας Λαμπρής (γεννημένος στις 30 Απριλίου 1942 στη Θεσσαλονίκη),  ήταν Έλληνας βετεράνος ποδοσφαιριστής, ο οποίος αγωνίστηκε ως αμυντικός στην ομάδα του Άρη Θεσσαλονίκης  από το 1965 μέχρι το 1968.

Καριέρα
Ο Λαμπρής ξεκίνησε την καριέρα του από την ΑΕ Χαριλάου και πραγματοποίησε το μεγάλο άλμα στην καριέρα του το καλοκαίρι του 1965 όταν πήρε μεταγραφή στον Άρη Θεσσαλονίκης.

Παρέμεινε τρεις σεζόν (1965-68) στους "κίτρινους", και μολονότι η θέση του ήταν στο κέντρο, αγωνίστηκε κυρίως σε θέσεις της άμυνας, ως αναπληρωματικό του Καμπουρλάζου (δεξί μπακ). Σε μια εποχή που δεν υπήρξε δικαίωμα αλλαγών κατά τη διάρκεια του αγώνα και οι θέσεις στη βασική ενδεκάδα ήταν κατά βάση καπαρωμένες από πιο έμπειρους παίκτες, ο Λαμπρής κατόρθωσε να καταγράψει 30 συμμετοχές στην Α' Εθνική. 

Την σεζόν 1965-66, πραγματοποίησε το ντεμπούτο του στην Ά Εθνική, στις 14 Απριλίου 1966, στον αγώνα Ηρακλής-Αρης  Εφημερίδα Έθνος, 12/4/1966, Σελίδα: 8, efimeris.nlg.gr, και αυτή υπήρξε η μοναδική του συμμετοχή για τη σεζόν εκείνη.

Τη σεζόν 1966-67 πραγματοποίησε 12 εμφανίσεις, διακρινόμενος για τα αθλητικά του προσόντα και το πολύ δυνατό παιχνίδι του. 

Η σεζόν 1967-68 ξεκίνησε με τις καλύτερες προϋποθέσεις για τον Λαμπρή καθώς άρχισε να καθιερώθηκε στο βασικό σχήμα της ομάδας και κατέγραψε 17 συμμετοχές. 

Στις 31 Δεκεμβρίου 1967, σημείωσε το μοναδικό του τέρμα (με κτύπημα πέναλτι στο 76ο λεπτό) με τη φανέλα του Άρη σε επίσημο αγώνα, στην εκτός έδρας ήττα από την Βέροια με 2-1. Εφημερίδα Μακεδονία, 3/1/1968, Σελίδα: 9, efimeris.nlg.gr

Ωστόσο στάθηκε άτυχος καθώς τραυματίστηκε σοβαρά στις 25 Φεβρουαρίου 1968, στην ήττα του Άρη από τον Απόλλων Αθηνών στην Αθήνα Εφημερίδα Μακεδονία, 27/2/1968, Σελίδα: 4, efimeris.nlg.gr και έκτοτε δεν κατόρθωσε να επανέλθει στις αγωνιστικές υποχρεώσεις της ομάδας.

Μοιραία, στις 8 Αυγούστου 1968, αποδεσμεύθηκε από τον Άρη.Εφημερίδα Μακεδονία, 9/8/1968, Σελίδα: 4, efimeris.nlg.gr 

Στατιστικά
ΔιοργάνωσηΑγώνεςΓκολ Πρωτάθλημα Ελλάδας / Α' Εθνική  30  1 Κύπελλο Ελλάδας  3  -
</div>

Παραπομπές

 Πηγές 

 Την καρδιά αν ρωτήσεις ποτέ... Αυτοί που μας έφτασαν ως τα εκατό, ISBN 978-960-93-5927-6

Κατηγορία:Έλληνες ποδοσφαιριστές
Κατηγορία:Ποδοσφαιριστές Άρη Θεσσαλονίκης
Κατηγορία:Αμυντικοί ποδοσφαιριστές